24 vermeende stropers aangekeerAltesaam 24 vermeende renosterstropers is in die afgelope twee weke in die Kruger-wildtuin aangekeer, het die departement van waterwese en omgewingsake Donderdag gesê. “Die polisie en wildbewaarders in die Kruger-wildtuin word geloof vir hul optrede en toewyding om renosterstropery die nekslag toe te dien,” het Edna Molewa, minister van die departement, gesê. Altesaam 191 vermeende stropers is al sedert 1 Januarie regoor die land aangekeer. Sy sê 618 renosters is al sedert die begin van die jaar gestroop waarvan 381 renosters in die Kruger-wildtuin was.